OzLabs/hebrew-wiki-articles huggingface dataset:
רעידת האדמה בפרו (1970)

רעידת האדמה בפרו (ידועה גם כרעידת האדמה הפרוויאנית הגדולה) הייתה רעידת אדמה בעוצמה של 7.9 בסולם מגניטודה לפי מומנט, אשר התרחשה ב–31 במאי 1970, בשעה 15:23, לפי השעון המקומי. מוקד הרעידה היה במעמקי האוקיינוס האטלנטי לצד חופי אזור אנקש בפרו. רעידת האדמה הורגשה מהעיר צ'יקלאיו שבצפון פרו ועד לעיר בירתה לימה הנמצאת במרחק של יותר מ-400 מייל (650 ק"מ)<ref></ref>. לרעידה התלוותה מפולת סלעים ושלגים חסרת תקדים. מעריכים כי רעידת האדמה בשילוב עם המפולת גבתה את חייהם של בין 66,794 ל–70,000 איש. היה זה אסון הטבע החמור ביותר בתולדות פרו, והמפולת נחשבת למפולת השלגים הקטלנית בעולם.

==רקע==
===ממדי האסון===
רעידת האדמה גרמה להרס רב בפרו, ובעקבות טכניקות בנייה לקויות ובנייה באזורים בהם האדמה לא יציבה, ההרס החמיר אף יותר<ref></ref>. על פי ההערכות רעידת האדמה גבתה את חייהם של 70,000 בני אדם, כ-50,000 בני אדם נפצעו, כ-200,000 בתים ומבנים נהרסו וכ-800,000 בני אדם נותרו ללא קורת גג<ref></ref>. כתוצאה מרעש האדמה ומפולת השלגים שהכתה את האזור מספר המתים הלך וגדל בעקבות קור ורעב שפקדו את האזור<ref></ref>. לפי הדיווחים כ־95% מהמבנים בעיר ואראס התמוטטו<ref></ref>. רעידת האדמה בפרו נחשבת לאחת מרעידות האדמה ההרסניות ביותר שהתרחשו [https://humanities.tau.ac.il/history/latinamerica באמריקה הלטינית].

===המפולת===
רעידת האדמה בפרו הובילה למפולת שלגים שמקורה בהר וסקראן שהביאה למותם של 18,000 בני אדם. המפולת הכילה מים, ברי קרח, בוץ וסלעים. מהירותה הגדולה של המפולת הובילה בין היתר גם לקריסת גשרים, הריסת כבישים ומסילות רכבת, שבירת סכרים וקריסת מבנים. חומת קרח שקרסה מהר גבוה בפרו גרמה למחיקתה של העיירה יונגאי<ref></ref>.

=== סיוע הומניטרי ===
בעקבות רעידת האדמה וההרס הרב שנגרם ברכוש ובחיי אדם, נשיא פרו באותה תקופה, חואן ולאסקו אלואראדו, ביקש סיוע הומניטרי ממדינות העולם. כ-60 מדינות נענו לבקשתו.

==קישורים חיצוניים==

* 
*
*Plafker, G., Ericksen, G. E., & Fernandez Concha, J, [https://pubs.geoscienceworld.org/ssa/bssa/article-abstract/61/3/543/326780/Geological-aspects-of-the-May-31-1970-Peru Geological aspects of the May 31, 1970, Perú earthquake], GeoScienceWorld

==הערות שוליים==

קטגוריה:אמריקה הדרומית: רעידות אדמה
קטגוריה:אסונות בפרו
קטגוריה:אסונות ב-1970
Düm Tek Tek

"Düm Tek Tek" (באנגלית: "Crazy for You"; ובעברית: "משוגעת בשבילך") הוא שיר שהוקלט על ידי הזמרת הבלגית-טורקייה הדיסה, מתוך אלבום האולפן השלישי שלה, (2009).<ref name=":0"></ref> השיר יצא לאור ב-1 בינואר 2009, בהוצאת חברת התקליטים EMI בלגיה כסינגל המוביל מתוך האלבום.<ref name=":0" />

בשנת 2009 נודע כי שיר זה ייצג את טורקיה באירוויזיון 2009. הוא הגיע למקום הרביעי בגמר התחרות.<ref name=":1"></ref>

== רקע ויציאה ==
תחילה, יצא השיר כסינגל מתוך אלבומה השלישי של הדיסה, (2009). הוא נשלח לרדיו ב-1 בינואר 2009 ולאחר מכן ב-9 באפריל 2009, יצא בפורמט של מיני-אלבום במטרה לעזור בקידום המסחרי שלו. אורכו של המיני-אלבום הוא שבע-עשרה דקות.<ref></ref> ב-25 במאי 2009, יצא השיר מחדש בהולנד.<ref></ref>

בהמשך, יצא השיר מחדש בעקבות השתתפותה של הדיסה באירוויזיון 2009. הוא הגיע למקום הרביעי בגמר התחרות.<ref name=":1" />

== וידאו קליפ ==
הווידאו קליפ הנלווה של "Düm Tek Tek" הועלה ליוטיוב בינואר 2010. לאורכו של הקליפ, ניתן לראות את הדיסה רוקדת לצלילי השיר. הופעתה של הדיסה עם השיר עלתה ליוטיוב ביולי 2009, והפכה לוויראלית. הקליפ של השיר עורר סערה והיה שנוי במחלוקת בשל התכנים ה"ארוטיים" שהציג.<ref></ref>

נכון לאוגוסט 2023 עומד מונה הצפיות של ההופעה על למעלה מ-70 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!חברת תקליטים
!פורמט
!מקור
|-
! rowspan="2" |טורקיה
|1 בינואר 2009
| rowspan="2" |פאסאג'
|רדיו
| rowspan="2" style="text-align:center;" |
|-
|9 באפריל 2009
|מיני-אלבום
|-
! rowspan="2" |בלגיה
|9 במרץ 2009
| rowspan="2" |EMI בלגיה
|רדיו
| rowspan="2" style="text-align:center;" |
|-
|30 במרץ 2009
|תקליטור
|-
!הולנד
|25 במאי 2009
|EMI
|תקליטור
|style="text-align:center;"|
|-
!יפן
|5 באוגוסט 2009
|EMI יפן
|תקליטור
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי אירוויזיון 2009
קטגוריה:שירי הדיסה
קטגוריה:שירי טורקיה באירוויזיון
קטגוריה:שירים באנגלית
קטגוריה:שירים בטורקית
קטגוריה:שירים מרובי שפות
קטגוריה:שירי פולק-פופ
קטגוריה:וידאו קליפים מעוררי מחלוקות
קטגוריה:שירי אהבה
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
מיליון דברים קטנים

מיליון דברים קטנים (באנגלית: A Million Little Things) היא סדרת דרמה משפחתית אמריקאית. הסדרה עוקבת אחרי מספר חברים שאחד מחבריהם התאבד, ועל ההשלכות של התאבדותו על חבריו. הסדרה מופקת ומשודרת על ידי רשת הטלוויזיה ABC. העונה הראשונה עלתה לשידור ב-26 בספטמבר 2018, ונגמרה ב-28 בפברואר 2019.

במאי 2022 הסדרה חודשה לעונה חמישית.

בישראל, הסדרה משודרת ב-yes.

==סקירת הסדרה==

==עלילת הסדרה==
ג'ון, אדי, גארי ורום הם ארבעה חברים הגרים בבוסטון שנפגשו בטעות במעלית תקועה, והתחברו כשגילו שהם אוהדים את אותה קבוצת ספורט. לאחר שג'ון התאבד במפתיע, החברים מגלים את הסיפור שעומד מאחורי ההתאבדות ולומדים לחיות עם המצב הנתון ולהתגבר על האבידה. המשפט שמאחד אותם ביחד הוא משפט שג'ון היה אומר תמיד: "חברות היא לא דבר גדול – היא מיליון דברים קטנים".

==שחקנים==
*רון ליווינגסטון – ג'ון דיקסון, סוחר נדל"ן עשיר ומצליח שמתאבד בפתאומיות.
*דייוויד ג'ינטולי – אדוארד "אדי" סאוויל, מורה למוזיקה. ניהל רומן עם אשתו של ג'ון.
*רומני מלקו – רום הווארד, במאי שמרגיש שחייו תקועים.
*ג'יימס רודיי – גארי מנדס. שרד את סרטן השד.
*סטפני שוסטאק – דלילה דייזי דיקסון, אלמנתו של ג'ון.
*גרייס פארק – קת'רין סאוויל, אשתו של אדי.
*כריסטינה מוזס – רג'ינה הווארד, אשתו של רום.
*אליסון מילר – מרגרט "מגי" בלום, בת זוגו של גארי. נאבקת במחלת הסרטן.
*כריסטינה אוצ'ואה – אשלי, העוזרת הקרובה ושותפת הסוד של ג'ון.
*טריסטן ביון – ת'יאו סאוויל, בנם של אדי וקת'רין.
*ליזי גרין – סופי דיקסון, ביתם של ג'ון ודלילה.
*צ'אנס הרטספילד – דניאל "דני" דיקסון, בנם שלי ג'ון ודלילה.
*שורלט "צ'רלי" דיקסון, ביתם של אדי ודלילה
*דראה דה-מתאו – ברברה מורגן, אישה מסתורית מעברו של ג'ון.
*צ'נדלר ריגס – פטריק "פיי.ג'יי", בנה של ברברה מורגן.

==הפקה==
ב-5 בפברואר 2019 החליטה רשת הטלוויזיה ABC להמשיך את הסדרה לעונה שנייה. ב-26 בספטמבר 2019 עלתה לשידור העונה השנייה.<ref name="Full Season 2"></ref>

==קישורים חיצוניים==
* 

==הערות שוליים==

קטגוריה:ABC: תוכניות וסדרות
קטגוריה:אולפני ABC: סדרות טלוויזיה
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה שמתרחשות בבוסטון
החוק היהודי השלישי

החוק היהודי השלישי הוא "סעיף חוק 15 של שנת 1941" כפי שנקרא בשמו הרשמי בהונגריה. החוק השלים ועדכן חוק קודם משנת 1894. החוק החדש הסדיר שוב את תנאי הנישואין של היהודים בממלכת הונגריה מתחילת שנות הארבעים, תוך החמרה ותיקון של הוראות החוק הקודם"כדי להסדיר את הגנת הגזע על פי הדרוש". בין היתר, הגביל החוק את נישואיהם של היהודים והגדיר מחדש מי נחשב יהודי בפני החוק. החוקים והתקנות בשלוש וחצי השנים שלאחר מכן, שדרסו ברגל גסה את זכויות האזרחים היהודים, הסתמכו על פי רוב על חוק זה משנת 1941. בין היתר ולמעט מקרים חריגים מסוימים, החוק אסר נישואי אנשים בריאים עם חולים במחלות מין או חולי שחפת, ועם חריגים מסוימים אסר לחלוטין על יהודים להינשא ללא יהודים (נשואי תערובת).

== איסור נישואי לא יהודי/ה ויהודי/ה ==
מנקודת מבט היסטורית, החלק החשוב ביותר של החוק הוא הפרק הרביעי שקבע כי "אסור ללא יהודי/ה להינשא ליהודי/ה". החוק החריג במידה מסוימת את הנשים היהודיות שכן הן יכלו להינשא לגבר לא יהודי מחו"ל, כזה שלא היה אזרח הונגרי, אך גברים יהודים בעלי אזרחות הונגרית לא הורשו לשאת אישה לא יהודייה. בן/בת הזוג היהודי/ה שהפר/ה את איסור הנישואין היה כפוף לעונש של עד חמש שנות מאסר. החוק העניש באותה חומרה גבר יהודי ש"קיים יחסי מין עם אישה הגונה לא יהודייה, מחוץ למסגרת הנישואין".

סעיף 9 לחוק עסק בפירוט במי נחשב יהודי ומי לא.
* ככלל, יהודי הוא מי שלפחות שנים מהורי הוריו נולדו כיהודים.
* יהודי נחשב גם מי שהשתייך לקהילה היהודית בין אם אבותיו היו יהודים או לאו.
* חריג לכלל זה היה האדם ששנים מהורי הוריו היו יהודים, אך הוא היה כבר נוצרי ובתנאי ששני הוריו היו כבר נוצרים בעת נישואיהם. עם זאת, אדם כזה לא הורשה להתחתן עם לא יהודייה שאחד מהורי הוריה היה יהודי. מי שהפר את האיסור הזה נחשב ליהודי.
* ילדים מנישואי תערובת שנערכו למרות האיסור נחשבו ליהודים.
* מי שהתגייר לאחר כניסה לתוקף של חוק זה נחשב ליהודי, גם אם חזר לאמונה הנוצרית מאוחר יותר.

ההגדרות הנ"ל הרחיבו את מעגל האנשים שנחשבו ליהודים על פי החוק היהודי השני שנחקק לפני כן. החוק השני היווה חריג גם עבור יהודים שהתנצרו זמן רב לפני כן והיווה חריג גם לילדים נוצרים של יהודים שהתנצרו. יהודים נוספים הוחרגו בחוק השני בשל הישג אישי כלשהו (גיבורי מלחמת העולם הראשונה, יתומי ואלמנות מלחמה, אלופים אולימפיים, מרצים באוניברסיטאות, בעלי תפקידים ציבורים בכירים). החוק היהודי השלישי כבר לא החריג את כל אלה. בשנים שלאחר קבלת חוק ב־8 באוגוסט 1941 נקבעו מספר תקנות נוספות שהגבילו את זכויות היהודים על פי הכללים הנ"ל.

כל חוקי היהודים הנ"ל בוטלו בסופו של דבר באמצעות צו הממשלה הזמנית בהונגריה שקמה לקראת תום מלחמת העולם השנייה. הצו ביטל את כל החוקים היהודים בפברואר 1945.

==ראו גם==

*החוק היהודי הראשון
*החוק היהודי השני

== לקריאה נוספת ==
* XV. törvénycikk(1941) a házassági jogról szóló 1894:XXXI. törvénycikk kiegészítéséről és módosításáról, valamint az ezzel kapcsolatban szükséges fajvédelmi rendelkezésekről 1000 év törvényei [https://web.archive.org/web/20160304223851/http://www.1000ev.hu/index.php?a=3&param=8168 הוראות החוק משנת 1941 .]

== הערות שוליים ==

קטגוריה:שואת יהודי הונגריה
קטגוריה:יהדות הונגריה
קטגוריה:הונגריה במלחמת העולם השנייה
קטגוריה:הונגריה: אנטישמיות
קטגוריה:טרמינולוגיה של תקופת השואה
דמיטרי פרפיונוב

דמיטרי ולדימירוביץ' פרפיונוב או דמיטרו וולודימירוביץ' פרפיונוב (באוקראינית: Дмитро Володимирович Парфьонов, ברוסית: Дмитрий Владимирович Парфёнов נולד ב-11 בספטמבר 1974) הוא כדורגלן עבר ומאמן אוקראיני-רוסי.

==קריירה==
===כשחקן===
כבוגר בית הספר לכדורגל של צ'רנומורץ אודסה הוא המשיך להתחנך במועדון, ושיחק במדי צ'רנומורץ במשך 7 עונות. במדיה זכה בגביע האוקראיני בכדורגל (1992, 1993/94), וסיים במקום השני בטבלת האליפות באוקראינה (1994/95, 1995/96) ועוד פעמיים סיים במקום השלישי (1992/93, 1993/94). הוא שיחק מספר חודשים בדנייפרו דנייפרופטרובסק ובשנת 1998 עבר לרוסיה.

ברוסיה הוא שיחק במדי ספרטק מוסקבה, עימה זכה ארבע פעמים רצופות באליפות רוסיה (בשנים 1998—2001) וזכה בגביע הרוסי בעונת 1997/98). הוא שיחק כקשר אחורי, אך לאחר פציעה שספג בשנת 2002, חלה נסיגה בקריירת המשחק שלו. בשנת 2005 עזב את ספרטק, ועבר לשחק במועדונים קטנים יותר, בהם, דינמו מוסקבה, חימקי, ארסנל קייב וסאטורן. הוא סיים את קריירת המשחק שלו במדי ארסנל טולה בעונת 2012, כאשר הקבוצה התמודדה בליגת הכדורגל החובבנית.

הוא הופיע במדי 18 פעם בשנים 1996—2004.

===כמאמן===
את קריירת האימון שלו החל במטה האימון של נבחרת רוסיה בכדורגל עד גיל 17 בשנת 2012. לאחר מכן אימן את מועדון הכדורגל טקסטילשצ'יק מהעיר איוואנובו ותחתיו התבסס המועדון כאחד ממועדוני הכדורגל החזקים בליגה השנייה ברוסיה.

הוא הסב את תשומת לבם של מנהלי קבוצת טוסנו ממחוז לנינגרד והוא מונה למאמן קבוצת הכדורגל טוסנו בשנת 2015, איתה זכה בגביע הלאומי והוביל את הקבוצה לזכייה בגביע הרוסי בכדורגל ולהעפלה לליגת העל הרוסית בכדורגל, מה שסייע לו בהמשך להתמנות למאמן בקבוצת אורל, איתה העפיל לגמר הגביע הרוסי בכדורגל שנה לאחר שזכה בטורניר עם טוסנו ובכך העפיל לגמר הגביע פעם שנייה ברציפות. בעונת 2019/2020 התפטר משלא הצליח לשחזר את ההישג.

==תארים==
===כשחקן===
* אליפות רוסיה: 1998, 1999, 2000, 2001
* הגביע הרוסי בכדורגל: 1998
* הגביע האוקראיני: 1992, 1994

===כמאמן===
* הגביע הרוסי בכדורגל: 2018

==קישורים חיצוניים==

* 

==הערות שוליים==

קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:בלמי כדורגל רוסים
קטגוריה:כדורגלנים רוסים
קטגוריה:מאמני כדורגל רוסים
קטגוריה:מאמני כדורגל אוקראינים
קטגוריה:כדורגלני ספרטק מוסקבה
קטגוריה:כדורגלני דינמו מוסקבה
קטגוריה:כדורגלני סאטורן
קטגוריה:כדורגלני ארסנל קייב
קטגוריה:כדורגלני ארסנל טולה
קטגוריה:כדורגלני צ'רנומורץ אודסה
קטגוריה:כדורגלני חימקי
קטגוריה:כדורגלני נבחרת אוקראינה
קטגוריה:מאמני ארסנל טולה
קטגוריה:אודסה: כדורגלנים
קטגוריה:רוסים שנולדו ב-1974
קטגוריה:אוקראינים שנולדו ב-1974
Funny Girl (שיר של לאורה ריזוטו)

Funny Girl (בעברית: ילדה מצחיקה) הוא סינגל שהוקלט על ידי הזמרת הלטבית-ברזילאית לאורה ריזוטו. השיר יצא לאור ב-6 בדצמבר 2017, על ידי חברת התקליטים אינדפדנט כסינגל שלא מתוך אלבום.

בשנת 2017, נודע כי שיר זה ייצג את לטביה באירוויזיון 2018.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של לאורה ריזוטו ב-28 בינואר 2018, כמה שבועות לאחר צאתו כסינגל. בתחילת הקליפ, ניתן לראותה כשהיא רוקדת בתוך סלון, תוך שהיא שרה את השיר.

נכון למאי 2019, מונה הצפיות של הקליפ עומד על קרוב למיליון צפיות.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|6 בדצמבר 2017
|הורדה דיגיטלית
|אינדפנדנט
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2018
קטגוריה:שירים באנגלית
I Won't Break

I Won't Break (בעברית: אני לא אשבר) הוא סינגל שהוקלט על ידי הזמרת הרוסייה יוליה סמוילובה. השיר יצא לאור ב-11 במרץ 2018, על ידי חברת התקליטים סוני מיוזיק כסינגל שלא מתוך אלבום.

השיר ייצג את רוסיה באירוויזיון 2018.

== אירוויזיון 2018 ==
עם השיר השתתפה יוליה סמוילובה באירוויזיון 2018. השיר לא הצליח להעפיל אל גמר האירוויזיון, אך הצליח להגיע אל המקום ה-15 בחצי הגמר כאשר צבר 65 נקודות בלבד. בשנת 2017, הייתה אמורה יצגה סמוילובה את רוסיה באירוויזיון אך רוסיה פרשה מהתחרות באותה שנה.

הופעתה של סמוילובה עם השיר צברה למעלה מ-5.2 מיליון צפיות.

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|11 במרץ 2018
|הורדה דיגיטלית
|סוני מיוזיק
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי רוסיה באירוויזיון
קטגוריה:שירים באנגלית
קטגוריה:שירים ברוסית
מיכאיל אוצ'רט

מִיכַאִיל יִוֹסִיפוֹבִיץ' אוֹצֶ'רֶט (ברוסית: Михаил Иосифович Очерет; 9 באפריל 1926 - 8 בפברואר 1945) היה יהודי סובייטי, שעוטר כגיבור ברית המועצות לאחר מותו על פועלו בעצירת טנק וורמאכט במהלך תפיסת מאחז בצידו השני של נהר אודר במהלך מלחמת העולם השנייה.

==קורות חיים==
נולד בעיר ז'יטומיר במחוז קייב של ברית המועצות (כעת באוקראינה) במשפחתו של פקיד. סיים בית ספר עם שבע שנות לימוד.

במהלך אווקואציה הגיע לעיר שבמחוז סראטוב משם התגייס לצבא האדום ב-1943. הגיע לחזית המלחמה באוקטובר 1944.

ב-8 בפברואר במהלך הגנה על מאחז שנוצר לאחר צליחת נהר אודר ליד עצר את הטנק של וורמאכט כשזה התקרב ליחידת פיקוד על ידי זריקת עצמו עם רימונים מתחת לאותו הטנק

נקבר בעיירת . ב-31 במאי אותה השנה עוטר על פועלו בעיטור "גיבור ברית המועצות".

==הערות שוליים==

קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:רוסים וסובייטים שנהרגו במלחמת העולם השנייה
קטגוריה:יהודים אנשי הצבא האדום במלחמת העולם השנייה
קטגוריה:רוסים שנולדו ב-1926
קטגוריה:נפטרים ב-1945
We Got Love (שיר של ג'סיקה מאובוי)

"We Got Love" (בעברית: "יש לנו אהבה") הוא סינגל שהוקלט על ידי הזמרת האוסטרלית ג'סיקה מאובוי. השיר יצא לאור ב-9 במרץ 2018, על ידי חברת התקליטים סוני מיוזיק כסינגל שלא מתוך אלבום.

השיר ייצג את אוסטרליה באירוויזיון 2018.

== אירוויזיון 2018 ==
עם השיר השתתפה ג'סיקה מאובוי באירוויזיון 2018. בחצי הגמר הצליח השיר להגיע אל המקום הרביעי עם 212 נקודות בסך הכל. בגמר האירוויזיון עצמו, הצליח השיר להגיע אל המקום ה-20 בלבד עם 99 נקודות.

הופעתה של מאובוי עם השיר צברה למעלה מ-7.3 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|9 במרץ 2018
|הורדה דיגיטלית
| rowspan="3" |סוני מיוזיק
|-
!אוסטרליה
|11 במאי 2018
|תקליטור
|-
!אוסטרליה
|18 במאי 2018
|רמיקסים דיגיטליים
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי ג'סיקה מאובוי
קטגוריה:שירי אוסטרליה באירוויזיון
קטגוריה:שירים באנגלית
קטגוריה:סינגלים בהוצאת סוני מיוזיק אוסטרליה
One Night's Anger

One Night's Anger (בעברית: כעס של לילה אחד) הוא סינגל שהוקלט על ידי הזמרת האלבנית הרסי מטמויה. השיר יצא לאור ב-16 במרץ 2014, כסינגל שלא מתוך אלבום, וכשיר אשר ייצג את אלבניה באירוויזיון 2014.

עם יציאתו נכנס השיר אל המקום ה-29 במצעד הרשמי של אלבניה.

== אירוויזיון 2014 ==
עם השיר השתתפה הרסי מטמויה באירוויזיון 2014. בחצי הגמר הצליח השיר להגיע אל המקום ה-15 עם 22 נקודות בסך הכל. בחצי הגמר בו נכלל היו בסך הכל שישה עשר שירים ולכן לא הגיע אל המקום האחרון. מנגד זאת, בחצי הגמר השני היו חמישה עשר שירים.

הופעתה של מטמויה עם השיר צברה כחצי מיליון צפיות בסך הכל.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|16 במרץ 2014
|הורדה דיגיטלית
|
|}

== קישורים חיצוניים ==

* [https://www.youtube.com/watch?v=Ahu_K_Jh2vc הופעת השיר One Night's Anger] באתר יוטיוב

== הערות שוליים ==

קטגוריה:שירי 2014
קטגוריה:שירי אירוויזיון 2014
קטגוריה:שירים באנגלית
קטגוריה:שירים באלבנית
קטגוריה:שירי אלבניה באירוויזיון
שמור על העולם

"שמור על העולם" הוא פזמון שכתב, הלחין וביצע דוד ד'אור, ועיבד עופר מאירי. השיר יצא לאור בשנת 1993.

בשנת 2021 הקליט ד'אור ביחד עם הזמרת אנה זק את "שמור על העולם" בתור דואט<ref></ref>.

==רקע==
השיר נכלל באלבום השני של ד'אור "בגובה משתנה" שיצא ב-1993. את השיר כתב ד'אור לרגל הולדתו של אחיינו, אור, ולפי גרסה אחרת, לרגל גיוסו לצה"ל של אחיו יניב.

ד'אור אף ביצע את השיר במופע המשותף שלו עם שלמה בר, והשיר נכלל גם באלבום המשותף שלהם שיצא ב-1995.

אף שלא נכתב כשיר זיכרון, נחשב השיר כמזוהה עם יום הזיכרון לשואה ולגבורה, ועם יום הזיכרון לחללי צה"ל, .

==מצעדים==
===מצעדים שבועיים===

===מצעדים שנתיים (ה'תשנ"ג)===

נוסף על כך, השיר הגיע למקום חמישי במצעד העשור של תחנות הרדיו האזוריות לשנים תש"ן-תשנ"ט.

==קישורים חיצוניים==

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:סינגלים מ-2021
קטגוריה:שירי אנה זק
קטגוריה:דואטים
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:בלדות פופ
האקדמיה לכדורגל בנות

האקדמיה לכדורגל בנות היא מסגרת בתוך האקדמיה למצוינות בספורט שפועלת במכון וינגייט שנועדה לאפשר לכדורגלניות צעירות לממש את הפוטנציאל הספורטיבי והאקדמי שלהן בתנאי אימון אופטימליים, המשולבים במערכת לימודית וחברתית. האקדמיה הוקמה בשנת 2012 בשיתוף ההתאחדות לכדורגל ואתנה - המועצה הציבורית לקידום נערות ונשים בספורט על מנת ליצור נבחרת נשים עד גיל 19 ראויה, שתוכל להתמודד בכבוד עם נבחרות אירופיות לקראת אליפות אירופה בכדורגל נשים עד גיל 19 שהתקיימה בשנת 2015 בישראל, ובטווח הארוך לחזק את נבחרת הבוגרות ולהביאה להישגים משמעותיים בזירה הבינלאומית.

==האקדמיה כקבוצת כדורגל==

בעונת 2012/2013, על מנת לצבור ניסיון משחק, הוקמה קבוצת כדורגל מבנות האקדמיה. הקבוצה, שהשחקניות בה היו בגילאי 13-18, היוותה בשנים אלו את שלד סגל הנבחרת עד גיל 19 וכן את שלד סגל הנבחרת עד גיל 17.

הקבוצה החלה לשחק בליגת ילדים ב' (גילאי 12-13), אולם לאחר כמה משחקים עברה לשחק בליגת ילדים א' (גילאי 14-15). בעונה הראשונה סיימה את הליגה במקום ה-14, האחד לפני האחרון. את עונת 2013/2014 סיימה במקום האחרון בטבלה.

בעונת 2014/2015 עברה לשחק בליגת העל לנשים. הקבוצה סיימה את הליגה עם 8 ניצחונות, 12 הפסדים וארבע פעמים תיקו. את העונה הן סיימו בפלייאוף העליון ובמקום החמישי בטבלה.

האקדמיה המשיכה לשחק בליגת העל לנשים עד עונת 2018-2019. בעונה זו סיימה הקבוצה במקום האחרון בליגה ולמעשה חדלה להתקיים כקבוצה ובנות האקדמיה חזרו לשחק עם קבוצות האם שלהן.

==קישורים חיצוניים==
* 
* [https://www.wingate.org.il/Index.asp?ArticleID=6416&CategoryID=289&Page=5 בנות כובשות במכון וינגייט] באתר מכון וינגייט
* 
* 

==הערות שוליים==

קטגוריה:קבוצות כדורגל נשים ישראליות
קטגוריה:כדורגל נשים בישראל
קטגוריה:מכון וינגייט
פסגת סקילי

פסגת סקילי (באנגלית: Skilly Peak) היא פסגה נישאת, בחוף המזרחי של ארץ גרהאם שבאנטארקטיקה. 

הפסגה נמצאת 7 קילומטרים צפונית מזרחית לנקודת שיוור. 

הפסגה מתנשאת מעל קרחון רוגוש שמצפון לה, ומעל מפרץ ארטאנס, שמדרום מזרח לה. 

== היסטוריה ==
=== גילוי הפסגה ===
הפסגה נסקרה לראשונה על ידי סקר שטחי חסות איי פוקלנד בשנת 1947, ובשנית בשנת 1955. 

=== מקור השם ===
משמעות המילה "סקילי" היא מרק דליל או מרק דלוח. 

מקורו של שם זה בכך שבעת חקר האזור על ידי משלחת הסקר בשנת 1955, אזל למשלחת המזון, ונותר להם רק פמיקאן ודייסה דלילה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13956 פסגת סקילי] באתר הסקר גאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13412&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סקילי] באתר הגאזט האנטארקטי המשווה SCAR של ממשלת אוסטרליה
* [https://www.timeanddate.com/weather/@6625447/ext תחזית מזג אוויר עדכנית ארוכת טווח עבור פסגת סקילי]

== הערות שוליים ==

סקילי
סקילי
נקודת שיוור

נקודת שיוור (באנגלית: Shiver Point; מילולית: נקודת הרעידה מקור או נקודת הצמרמורת) היא חצי אי בחוף המזרחי של ארץ גרהאם שבאנטארקטיקה. 

הנקודה נמצאת 13 קילומטרים ממערב לכף פיירווד'ר, ומהווה את הקצה המערבי של הכניסה למפרץ ארטאנס; וכן הנקודה היא הצד הצפון מזרחי של הכניסה למפרץ ואגאן. 

שיא גובהו של חצי האי - 670 מטרים מעל פני הים.

== היסטוריה ==
=== גילוי האתר ===
האתר מופה לראשונה בשנת 1947 על ידי סקר שטחי תלות איי פוקלנד.

=== מקור השם ===
שמו של האתר ניתן לו בשנת 1950 על ידי הוועדה המייעצת לשמות אנטארקיים של בריטניה.

הנקודה נקראת בשם על מנת לרמז על הקור שבאתר.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13755 נקודת שיוור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111161 נקודת שיוור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13200&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת שיוור] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13755&fid=antgeo_121 תצלום לוויין של אזור נקודת שיוור]
* [https://mapcarta.com/25596134 מפת אזור נקודת שוויר]

== הערות שוליים ==

שיוור
שיוור
ריתוק (תעופה)

[[מטוס משאיר פס התעבות במהלך שהיה בתבנית ריתוק מעגלית בקרבת נמל התעופה שטוטגרט.]]
ריתוק (לעיתים נקרא גם המתנה או מעגל המתנה, באנגלית: Holding Pattern) בתעופה הוא הליך של הגבלת כלי הטיס לטיסה בתבנית מעל נקודת ציון ובגובה מסוימים על ידי הליכי טיסה מקומיים או גורמי בקרה אווירית לטובת יצירת הפרדה וסידור התנועה האווירית באזור מסוים. לדוגמה בשלבי הגישה לנחיתה באזור בקרה של נמל תעופה מסוים. הליך ותבנית הריתוק מתוכננים לטיסה בתנאי מכשירים בשביל שכל כלי טיס לבצע אותם בצורה בטוחה.

== תבנית ריתוק ==
תרשים של תבנית ריתוק בקרבת [[דטרויט המתחיל בנקודת הציון SPICA.]]
תבניות ריתוק מתאפיינת בשימוש בקֶבַע – נקודת ציון מוכרת. לרוב בטיסה בכללי מכשירים משתמשים בקבע ממקור חיצוני כגון מיקום משואת NDB, VOR או נקודת הצטלבות וקטורי VOR מסוימים. עם הגעה לנקודה הטייס מתחיל בתבנית פניות ימינה (אלא אם יש הגבלה מרחבית בגללה נדרש שינוי כיוון התבנית) שנראית כמו מסלול מרוצים. אורכה של כל תבנית הוא 4 דקות, כאשר כל צלע של התבנית היא באורך של דקת טיסה שאחריה מתבצעת פנייה של 180 מעלות בקצב של 3 מעלות בשנייה (Rate One Turn) שאורכה כדקה.

על הצוות המטוס לבחור שיטת גישה לנקודת הקבע באופן שיתאפשר להם לבצע את הפנייה הראשונית ולהיכנס לתבנית כפי שמוגדר לרוב בתרשימי טיסת המכשירים. ישנן 3 שיטות גישה והשתלבות לתבנית ריתוק התלויות בזווית וקטור הכניסה של כלי הטיס יחסית לתבנית.
<gallery>
קובץ:HoldDirectEntry.svg|השתלבות ישירה
קובץ:HoldParallelEntry.svg|השתלבות במקביל
קובץ:HoldTeardropEntry.svg|השתלבות בצורת טיפה
</gallery>
לעיתים נקודת הריתוק נקבעת על ידי קריאת מרחק DME מסוימת בוקטור יוצא של משואת VOR, במצב זה, אם כל התבנית מיושרת על אותו הווקטור, אורך צלעות של התבנית יקבעו על ידי קריאת המרחק במקום זמן.

בתלות באזור, הנהלים והוראות הפקח, אורך כל צלע של התבנית נקבע לעיתים ל־3 דקות (הפניות מתבצעות באותו קצב תמיד).

בתנאי טיסת ראייה, נקודת הקבע יכולה להיות נקודת ציון מוכרת וקלה לזיהוי דוגמת צומת, בניין בולט או גבעה וכדומה.

== מהירויות ריתוק ==
נתיב הגעת מכשירים לנמל התעופה המבורג פולסביטל.]]
מפני שמרבית תבניות הריתוק מבוססות על תזמון, במהירויות הטיסה שונות גודל התבנית משתנה. לכן במרבית המקרים יש הגבלה על מהירות בה מבצעים את התבנית. המהירות נקבעת לרוב על פי גובה הטיסה, שכן בגובה רב אי אפשר לטוס לאט כמו גובה נמוך יותר, אחרת יש סכנה של כניסה להזדקרות בגלל האוויר הדליל יותר.

הארגון הבינלאומי לתעופה אזרחית (ICAO) מגדיר מהירויות ריתוק מרביות:
* בגבהים של עד 14,000 רגל – 230 קשר
* בין 14,000 רגל ועד 20,000 רגל – 240 קשר
* בין 20,000 רגל ועד 34,000 רגל – 265 קשר
* מעל 34,000 רגל – מאך 0.83 – 550 קשר

עם זאת, מטוסי קרב מסוימים שלא מסוגלים להיצמד למהירויות אלו בגלל ביצועיהם עשויים לטוס מהר יותר.

==ראו גם==
* הקפה (תעופה)
* תעופה - מונחים

==קישורים חיצוניים==

קטגוריה:מונחים בתעופה
ולאא חוסיין

ולאא חוסיין (נולדה ב-20 במרץ 1989; בערבית: ولاء حسين) היא שחקנית כדורגל ערבייה-ישראלית המשחקת במכבי חולון בליגת העל ולשעבר שחקנית נבחרת פלסטין בכדורגל נשים.

חוסיין גדלה בכפר שעב ונהגה לשחק בילדותה עם ילדים בנים בכפר. בגיל 16, אותרה על ידי מנהל קבוצת בני סכנין אשר צפה בה משחקת בחצר ביתה. בעקבות כך עברה לבית ספר בסכנין והחלה לשחק במסגרת קבוצת בנות סכנין. בגיל 18 שיחקה בנבחרת הנערות של ישראל, השתתפה בשלושה משחקים ואף הבקיעה במשחק מול צפון אירלנד באוקטובר 2007. שנה לאחר מכן הוזמנה לשחק בנבחרת פלסטין לנשים במסגרת טורניר בקטר.

בעונות 2006–2008 שיחקה בקבוצת בנות סכנין בליגת הנשים. ב-2008/2009 שיחקה בהפועל עירוני פתח תקווה (ליגת נשים ראשונה). ב-2009/2010 שיחקה במכבי צור שלום ביאליק (ליגה נשים ראשונה). ב-2011–2013 שיחקה במועדון כדורגל רמת השרון שהעפילה מהליגה השנייה לראשונה. ב-2013/2014 שבה לשחק בהפועל עירוני פתח תקווה (ליגה נשים ראשונה), וב-2014/2015 במועדון כדורגל רמת השרון. ב-2015/2016 שיחקה במכבי חולון (ליגה נשים ראשונה). ב-2016/2017 שיחקה במועדון ספורט קריית גת (ליגה נשים ראשונה). ב-2017–2019 שיחקה בהפועל באר שבע (ליגה לאומית נשים) כקפטנית, וכיום משחקת בהפועל מרמורק .

==קישורים חיצוניים==

* [http://www.football.org.il/players/player/?player_id=62236 דף השחקנית] באתר ההתאחדות הישראלית לכדורגל
* 

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות מכבי חולון
קטגוריה:כדורגלניות מ.כ. רמת השרון
קטגוריה:כדורגלניות מ.ס. קריית גת
קטגוריה:כדורגלניות הפועל באר שבע
קטגוריה:כדורגלניות מכבי צור שלום
קטגוריה:ספורטאיות ערביות ישראליות
קטגוריה:ישראליות שנולדו ב-1989
קטגוריה:ישראלים שנולדו ב-1989
קו 1 של הרכבת התחתית של ניו יורק

קו 1 או בשמו המלא קו מאסף ברודוויי–השדרה השביעית (באנגלית: Broadway–Seventh Avenue Local) הוא קו רכבת תחתית באגף A של הרכבת התחתית של ניו יורק סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT במערכת הרכבת התחתית. הקו נקרא "קו מאסף" שכן הוא עוצר בכל התחנות במנהטן ומשלים את השירות של הקווים האחרים במחלקה.

== היסטוריה ==
כאשר הרכבת התחתית הראשונה נפתחה בין 1904 ו -1908, אחד מדפוסי השירות העיקריים היה במסלול ווסט סייד, שבו קו 1 המודרני משתמש. הרכבות אז היו נוסעות ממנהטן תחתית לפארק ואן קורטלנד דרך המסלול שנקרא עכשיו "IRT לקסינגטון אווניו קו". באותה תקופה היה גם שירות אקספרס עם רכבות מהירות באמצעות מסלולים מהירים מדרום לרחוב 96. כמה מהרכבות המהירות היו נוסעות לאטלנטיק אווניו בברוקלין דרך מנהרת רחוב ג'ורלימון בשעות העומס, בעקבות העומס הרב בקווי הרכבת החליטה הנהלת החברה לפתוח קו חדש שיסע מכיכר טיימס אל ברוקלין, חלקו הראשון של הקו עד לתחנת פנסילבניה נפתח ב־3 ביוני 1917. ב־1 ביולי 1918 הורחב מסלול הקו דרומה אל דרום-פרי. וב־1 באוגוסט באותה השנה נקרא "קו H", בשנת 1959 תוקצב הפרויקט ב־100,000,000 $ על מנת להרחיב ולשפץ את הקו, ההרחבה הסתימה בשנת 1989 עם עשרות תחנות ורכבות חדשות מה שאיפשר להוסיף עוד הרבה נסיעות לקו. באותה השנה שונה גם שם הקו ל- קו 1.

לאחר פיגועי 11 בספטמבר, היה צורך להעביר את הרכבות לתחנות הרכבת תחתית של ה-IRT בברודוויי-השדרה השביעית. מכיוון שהתחנות מתחת לאתר מרכז הסחר העולמי נפגעו קשות בהתמוטטות מגדלי התאומים. ושירות הקו נותב דרך מנהרת קלארק סטריט, רק ב־8 בספטמבר כאשר נבנתה תחנת מרכז הסחר העולמי החדש חזר הקו לנסוע דרך שם.
רכבת של קו 1 מסדרה R62

== מסלול הקו ==
הקו יוצא מתחנת ואן קורטלנדט פארק שבשכונת קינגסברידג' הצפונית, נכנס למנהטן מצפון ומדלג על כל התחנות שבמערב הארלם. ברחוב ברודוויי הוא הופך למאסף ועוצר בכל התחנות שברחוב, גם ברחוב השדרה השביעית הוא ממשיך להיות מאסף ועובר גם דרך תחנת הרכבת התחתית כיכר טיימס/רחוב 42, הקו ממשיך לדרום מנהטן, חוצה אותה ומגיע עד למנהטן תחתית שם הוא גם עוצר בתחנת הרכבת התחתית מרכז הסחר העולמי החדש. מסלולו של הקו מסתיים בתחנת הרכבת התחתית דרום פרי שהיא התחנה הדרומית ביותר במנהטן.

== ראו גם ==
* הרכבת התחתית של ניו יורק
* קו N של הרכבת התחתית של ניו יורק

== קישורים חיצוניים ==

קטגוריה:ניו יורק: קווי רכבת תחתית
ז'ארדל

ז'ארדל ניואלדו ויירה המוכר בעיקר בכינויו ז'ארדל (בפורטוגזית: Jardel Nivaldo Vieira או Jardel; נולד ב-29 במרץ 1986) הוא כדורגלן ברזילאי–פורטוגזי המשחק בעמדת הבלם.

==חיים אישיים==
ז'ארדל קיבל אזרחות פורטוגזית בשנת 2016.

==תארים==
===מועדונים===
;בנפיקה ליסבון
*אליפות פורטוגל (5): 2013/2014, 2014/2015, 2015/2016, 2016/2017, 2018/2019
*הגביע הפורטוגלי (2): 2013/2014, 2016/2017
*גביע הליגה הפורטוגלית (5): 2010/2011, 2011/2012, 2013/2014, 2014/2015, 2015/2016
*הסופר קאפ הפורטוגלי (2): 2014, 2017
*סגנות הליגה האירופית (2): 2012/2013, 2013/2014

===תארים אישיים===
*מדליית כבוד מראש העיר של פלוריאנופוליס שבברזיל (2016)

==קישורים חיצוניים==

* [https://www.slbenfica.pt/en-us/futebol/sl-benfica/jardel פרופיל] באתר הרשמי של בנפיקה ליסבון

==הערות שוליים==

קטגוריה:כדורגלנים ברזילאים
קטגוריה:כדורגלנים פורטוגזים
קטגוריה:בלמי כדורגל ברזילאים
קטגוריה:בלמי כדורגל פורטוגזים
קטגוריה:פלוריאנופוליס: כדורגלנים
קטגוריה:כדורגלני ויטוריה
קטגוריה:כדורגלני אשטוריל
קטגוריה:כדורגלני אולהאננסה
קטגוריה:כדורגלני בנפיקה ליסבון
קטגוריה:ברזילאים שנולדו ב-1986
קטגוריה:פורטוגזים שנולדו ב-1986
אנדרה אלמיידה

אנדרה אלמיידה (בפורטוגזית: André Gomes Magalhães de Almeida; נולד ב-10 בספטמבר 1990) הוא כדורגלן פורטוגזי המשחק בעמדת הבלם והקשר האחורי בבנפיקה.

==תארים==
===מועדונים===
;בנפיקה ליסבון
* אליפות פורטוגל (5): 2013/2014, 2014/2015, 2015/2016, 2016/2017, 2018/2019
* הגביע הפורטוגלי (2): 2013/2014, 2016/2017.
* גביע הליגה הפורטוגלית (4): 2011/2012, 2013/2014, 2014/2015, 2015/2016.
* הסופר קאפ הפורטוגלי (3): 2014, 2016, 2017.
* סגנות הליגה האירופית (2): , .

==קישורים חיצוניים==

* [https://www.slbenfica.pt/en-us/futebol/sl-benfica/almeida-andre פרופיל] באתר הרשמי של בנפיקה ליסבון

==הערות שוליים==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני בלננסש
קטגוריה:כדורגלני מונדיאל 2014
קטגוריה:פורטוגזים שנולדו ב-1990
אודיסאס ולחודימוס

אודיסאס ולחודימוס (ביוונית: Οδυσσέας Βλαχοδήμος; נולד ב-26 באפריל 1994) הוא כדורגלן יווני–גרמני המשחק בעמדת השוער בניוקאסל יונייטד ובנבחרת יוון.

==תארים==
;בנפיקה ליסבון
*אליפות פורטוגל: 2018/2019, 2022/2023
*הסופר קאפ הפורטוגלי: 2023
;נבחרת גרמניה בכדורגל עד גיל 21
* אליפות אירופה בכדורגל עד גיל 21: 2017.

==קישורים חיצוניים==

* [https://www.slbenfica.pt/en-us/futebol/sl-benfica/odysseas פרופיל] באתר הרשמי של בנפיקה ליסבון

==הערות שוליים==

קטגוריה:כדורגלנים יוונים
קטגוריה:כדורגלנים גרמנים
קטגוריה:שוערי כדורגל יוונים
קטגוריה:שוערי כדורגל גרמנים
קטגוריה:שטוטגרט: כדורגלנים
קטגוריה:כדורגלני שטוטגרט
קטגוריה:כדורגלני פנאתינאיקוס
קטגוריה:כדורגלני בנפיקה ליסבון
קטגוריה:כדורגלני נוטינגהאם פורסט
קטגוריה:כדורגלני ניוקאסל יונייטד
קטגוריה:ספורטאים זרים בפורטוגל
קטגוריה:ספורטאים יוונים באנגליה
קטגוריה:ספורטאים גרמנים באנגליה
קטגוריה:יוונים שנולדו ב-1994
קטגוריה:גרמנים שנולדו ב-1994
שאיוארש

שאיוארש (בהונגרית: Sajóörös) הוא כפר במחוז בורשוד-אבאוי-זמפלן שבצפון מזרח הונגריה. 

במהלך השנים חיו בכפר מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|68
|
|-
|1880
|20
|567
|-
|1910
|16
|
|-
|1920
|18
|
|-
|1930
|7
|
|-
|1941
|9
|609
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=08129 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאיוסגד

שאיוסגד (בהונגרית: Sajószöged) הוא כפר במחוז בורשוד-אבאוי-זמפלן שבצפון מזרח הונגריה. 

במהלך השנים חיו בכפר מעט יהודים ובמקום קיים בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|14
|720
|-
|1910
|46
|
|-
|1920
|39
|
|-
|1930
|20
|
|-
|1941
|20
|1,033
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=30340 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אורסרי

ה"אורסר" - ציור של [[תאודור אמאן מ-1888]]
אורסרי ב[[טרנסילבניה - חריטה מ-1869]]
אורסרים (ברומנית: ursari ובבולגרית: урсари) הוא כינויו בשפה הרומנית של הצוענים הנוודים העוסקים בענף המסורתי של אילוף בעלי חיים, בעיקר דובים, נחשים וקופים בעלי זנב.

המילה ursari (רבים של המילה ursar ביחיד) נגזרה מהמילה הרומנית "Urs", שמשמעותה היא "דוב". "אורסרים" הם אחד הקלאנים או השבטים הצוענים שחיו ועדיין חיים ברומניה. יש להם ניב או שניים מיוחדים של השפה הרומאני אבל לרוב הם דוברי השפה הרומנית ושכחו את שפתם רומאני (צוענית) המקורית. פוגשים אותם גם בבולגריה, סרביה וברפובליקת מולדובה. הם הגיעו בנדודיהם עד לאיטליה ולהולנד ואף לאמריקה. בבולגריה יש גם קבוצות צוענים אחרות העוסקות באילוף דובים - מצ'קארי мечкари - באילוף קופים - מיימונרי. 

צוענים מאלפי דובים או מרקידי דובים מוזכרים בהיסטוריה כבר במאה ה-12 באימפריה הביזנטית. ביוונית נקראו ארקודיארס או 
αρκουδιάρηδες - ארקודיארדס. באיטליה נקראו "אורסאנטס" מהמילה האיטלקית לדוב orso. שם דומה יש גם למאלפי הדובים הצוענים בדרום צרפת. 
בסלובקיה נקראים ריצ'קארה, באזור איסטנבול בטורקיה - בני רומה האייג'ים.

האורסרים ברומניה התפרנסו מאילוף בעלי החיים והופעה איתם בציבור, בעיקר בירידים. הנשים עסקו בניחוש העתיד, תמורת תשלום. בנסיכויות הרומניות אורסרים חיו במעמד של עבדים עד המחצית השנייה של המאה ה-19, כששוחררו ובחלקם גם התיישבו התיישבות של קבע על הקרקע. גם בהיותם עבדים קיבלו רשות לשמור על אורח חייהם, בתנאי ששילמו לבעלים את המס השנתי.

האורסרים התפרנסו ממה ששילמו הצופים בהצגות בעלי החיים, דובים מרקדים או מצדיעים, ותשלום עבור "דריכת הדוב" (călcătura ursului). באמונה העממית דריכת דוב על גבו של אדם עשויה הייתה לרפא אותו מכל מיני חוליים, אמיתיים או מדומים. הלקוח היה נשכב על בטנו ומאלף הדוב היה מוביל אותו לשבת על גבו או אף לרקוד אליו.

מופע מבוקש במיוחד הייתה היאבקות המאלף עם הדוב, אך לעיתים הדוב היה מצליח לקרוע את השרשרת או החבל בו נקשר ובורח. במצבים כאלה המאלף היה רודף אחר הדוב, קורא לו בשמו ושר לו שירים, שהרגיל אותו אליהם מאז היה גור קטן. המרדף היה מסתיים כשהדוב נעצר ואז המאלף היה מפייס אותו עם קוביית סוכר או שבר של חלת דבש.

הכנסות נוספות היו לאורסרים מממכר שערות דובים ושומנם. עישון בעזרת השערות נחשבו לתרופה נגד עין הרע והשומן נחשב לתרופה נגד שיגרון ומחלות עצמות.
האורסרים לא נתנו לדובים שלהם בשר, כי לטענתם הבשר היה משגע אותם והופך אותם לאלימים כלפי בני אדם.

==לקריאה נוספת==
*Angus Fraser Țiganii, Humanitas, București 2017
(אנגוס פרייזר - הצוענים - תרגום מאנגלית)
*Donald Kenrick Dicționar istoric al țiganilor (romilor) Editura Motiv, Cluj-Napoca 2002
(דנולד קנריק - הלקסיקון ההיסטורי של הצוענים (רומים) - תרגום מאנגלית)

== קישורים חיצוניים ==

* [http://horinca.blogspot.com/2007/09/end-of-dancing-bears.html The End of the Dancing Bears] 
* [http://vechiul-regat.blogspot.com/2013/05/ursarii.html Amintiri din Vechiul Regat] 

==הערות שוליים==

קטגוריה:צוענים
קטגוריה:אילוף
סקאלד

סקאלד (בהונגרית: Szakáld) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית הכפר נמצאת בירידה שנים רבות מ-545 תושבים בשנת 1990 עד ל-466 תושבים בלבד בשנת 2018 (ירידה של כ-14%).

במהלך השנים חיו בכפר מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|10
|344
|-
|1910
|13
|
|-
|1920
|13
|
|-
|1930
|29
|
|-
|1941
|1
|531
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=03805 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
טיספלקוניה

טיספלקוניה (בהונגרית: Tiszapalkonya) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית הכפר נמצאת בירידה שנים רבות מ-1,499 תושבים בשנת 1990 עד ל-1,400 תושבים בלבד בשנת 2018 (ירידה של כ-6%).

במהלך השנים חיה בכפר קהילה יהודית שבחלק מהזמן הייתה כפופה לקהילת אונוד ובמקום קיים בית קברות יהודי. הקהילה היהודית הושמדה בשואה ולא ידוע מה עלה בגורל חבריה.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|63
|1,451
|-
|1910
|59
|
|-
|1920
|46
|
|-
|1930
|40
|
|-
|1941
|37
|1,656
|-
|}

==לקריאה נוספת==
*פנקס הקהילות הונגריה, עמוד 144
*טיסא-לוץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 182. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=08633 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
עודד בר מעוז

עודד בר מעוז (נולד בשנת 1972) הוא קצין בדרגת אלוף-משנה, בעברו שימש מפקד גדוד 931 וכראש מחלקת הבטיחות בזרוע היבשה וכקצין בטיחות ראשי.

==שירות צבאי==
עם גיוסו לצה"ל בשנת 1990 שובץ בחטיבת הנח"ל. בנח"ל עבר בר מעוז הכשרה כלוחם, קורס מ"כים חי"ר וקורס קציני חי"ר. עם סיום הקורס שימש כמפקד צוות בבה"ד 1 ולאחר מכן שימש מפקד מחלקה בפלוגה המסייעת של גדוד 931, וכמפקד פלוגה בגדוד והוביל אותה בלחימה בדרום לבנון.

לאחר מהומות מנהרת הכותל ב-1996 הוטל על בר מעוז להקים ולפקד על פלוגת החוד של גדוד חרוב. שישה מחיילי הפלוגה נהרגו קודם לכן בלחימה, ובר מעוז שיקם את הפלוגה והוביל אותה בפעילות מבצעית ביהודה ושומרון.

בשנת 2001 מונה לסגן מפקד גדוד 932 ולחם במבצע חומת מגן. בשנת 2003 השתלם במכללה הבין-זרועית לפיקוד ולמטה וסיים את לימודיו בהצטיינות. לאחר מכן שימש כקצין המבצעים של עוצבת הפלדה ובשנת 2005 מונה לראש ענף חי"ר במרכז לאימונים באש שבבסיס צאלים. בשנים 2007–2009 שימש בר מעוז כמפקד גדוד 931 ובהמשך שימש כסגן מפקד חטיבת יהודה.

בשנת 2011 השתלם בר מעוז במשך שנה בקורס מתקדם לפיקוד ומטה במכללה הרב חילית לפיקוד ומטה (Joint Services Command and Staff College) של צבא בריטניה. בשנים 2012–2014 שימש כראש ענף תורה וכשירויות במפקדת קצין חי"ר וצנחנים ראשי ולאחר מכן הועלה לדרגת אלוף-משנה ומונה לראש מחלקת הבטיחות וביקורת איכות של זרוע היבשה. בשנת 2017 החליט הרמטכ"ל גדי איזנקוט להרחיב את היקפי הסמכות והאחריות של התפקיד והוא מונה לקצין בטיחות ראשי לצה"ל. בספטמבר 2018 סיים את תפקידו.

בר מעוז נשוי למיטל ואב לארבע בנות. בעל תואר ראשון בלוגיסטיקה וכלכלה מאוניברסיטת בר-אילן ותואר שני בדיפלומטיה וביטחון מאוניברסיטת תל אביב.

== הערות שוליים ==

קטגוריה:מפקדי גדודים בחטיבת הנח"ל
קטגוריה:אלופי-משנה בצה"ל
קטגוריה:בוגרי אוניברסיטת בר-אילן
קטגוריה:ישראלים שנולדו ב-1972
חלי ממן בע"מ

חלי ממן בע"מ היא חברה פרטית ישראלית, בניהולה של חלי ממן, לקבוצות הרזיה, ירידה במשקל, קידום אורח חיים בריא, תזונה וחינוך תזונתי. בשנת 2016 החברה הפעילה כ־400 קבוצות תמיכה לאורח חיים בריא ברחבי ישראל ובהן כ-20 אלף לקוחות. ממן אינה תזונאית ואין לה הכשרה בתחום.

==אודות החברה==
חלי ממן החלה פעילותה בתחום ההרזיה בשנת 2000. את הקבוצה הראשונה פתחה בסלון של הוריה, ולאחר מספר חודשים החלה להדריך כ-15 קבוצות. לאחר שנה מתחילת הפעילות, נפתח קורס ההנחיה הראשון עם שש מנחות. בסוף 2003 הקימה ממן את חברת חלי ממן בע"מ. החברה תומכת בקבוצות ההרזיה באמצעות תפריטים לדיאטת הרזיה המפורסמים באתר החברה. 

בשנת 2012 נוסדה החברה האחות "חלי ממן שיווק והפצה בע"מ" שמשווקת תחת מותג פרטי מגוון מוצרים.

==לקריאה נוספת==
* איילת הירשמן, "יומן מטבח - המתכונים של חלי ממן", עיתון "לאישה", עמוד 117, 25 במרץ 2019

==קישורים חיצוניים==
* 
* 
* 
* 
* 
* 

==הערות שוליים==

קטגוריה:חברות משפחתיות ישראליות
Haima Fstar

Haima Fstar, הוא מיניוואן מתוצרת יצרנית הרכב הסינית Haima Automobile (שם רשמי: FAW Haima Automobile Co., Ltd חברת בת של FAW Group (שם רשמי: FAW Group Corporation) המיוצר משנת 2013 ועד היום.

==תצורות==
* מיניוואן.
* מסחרית.

=="Haima Fstar"==
 
* דגם "Haima Fstar" החל משווק בסין ביולי שנת 2013.
* 5 דלתות (2 דלתות צד אחוריות - דלתות הזזה).
* מספר נוסעים: 5-7.
* 7 נוסעים בתצורת ישיבה של 3 טורים.
* מנוע קדמי.
* מנוע בנזין.
* קיבולת מכל דלק - 48 ליטר.
* דגמי "Haima Fstar" מיוצאים לפיליפינים.

==תמונות==
<gallery mode="packed" heights="140">
קובץ:Haima F-Star 2013 (11280362024).jpg | דגם "Haima Fstar" - מסחרית, שנת 2013 
קובץ:Haima F-Star 2013 (9405142878).jpg | דגם "Haima Fstar" - מסחרית, שנת 2013 
קובץ:Haima Fstar 003.jpg | דגם "Haima Fstar" - מיניוואן 
קובץ:Haima Fstar minivan 02.jpg | דגם "Haima Fstar" - מיניוואן 
</gallery>

==ראו גם==
* Haima 2
* Haima 3
* Haima F7
* Haima 7
* Haima M8
* Haima Familia M5

== קישורים חיצוניים ==

* 

==הערות שוליים==

קטגוריה:מיניוואנים
קטגוריה:מכוניות מסחריות
קטגוריה:דגמי מכוניות שהושקו ב-2013
קטגוריה:כלי רכב המיוצרים בסין
Fstar
נורמן ת'אגארד

נורמן ארל ת'אגארד (באנגלית: Norman Earl Thagard; נולד ב-3 ביולי 1943) הוא מדען אמריקאי ואסטרונאוט מטעם נאס"א. ת'אגארד הוא קצין צי ארצות הברית בדימוס. טס לחלל במשך חמש טיסות וצבר שהות של למעלה מ-140 ימים בחלל.

== ביוגרפיה ==
לאחר שחרורו מצי ארצות הברית, בינואר 1978 החל ת'אגארד החל לעבוד בנאס"א. באוגוסט 1979 השלים ת'אגארד תקופת הכשרה של שנה אחת, מה שהפך אותו כשיר למשימה בתפקיד מומחה למשימה בטיסות עתידיות של מעבורות חלל.

בשנת 1983 השתתף תגרד במשימה STS-7; בשנת 1985 השתתף במשימה STS-51-B; בשנת 1989 השתתף במשימה STS-30; בשנת 1992 היה ת'אגארד מפקד המטען במשימה STS-42 (רונלד גרייב היה מפקד צוות).

משימתו האחרונה של ת'אגארד הייתה בשנת 1995 במעבורת החלל סויוז TM-21. החללית התחברה לתחנת החלל מיר בה כבר פעלה משלחת מס' 17 בפיקוד אלכסנדר ויקטורנקו. לאחר קבלת אחריות על תחנת החלל משלחת מס' 18 בפיקוד ולדימיר דז'ורוב החלה את פעילותה. בכך היה ת'אגארד היה לאמריקאי הראשון ששוגר ברכב חלל רוסי, והוא נחשב הקוסמונאוט האמריקאי הראשון. במהלך משימה זו, שערכה 115 יום, נערכו 28 ניסויים. המשימה הסתיימה בנחיתה במרכז החלל קנדי במעבורת החלל אטלנטיס STS-71 ב-7 ביולי 1995.

ת'אגארד הוא פרופסור מוסמך ומייסד ומנכ"ל של מרכז למידה העוסק במדעי החלל.

ת'אגארד זכה בפרסים רבים ובין היתר: מדליית האוויר, מסדר הידידות של רוסיה, מדליית שירות נאס"א וכניסה להיכל התהילה של האסטרונאוטים.

== קישורים חיצוניים==

* [https://historycollection.jsc.nasa.gov/JSCHistoryPortal/history/oral_histories/ThagardNE/thagardne.htm ראיון עם ת'אגרד]
* [http://www.spacefacts.de/bios/astronauts/english/thagard_norman.htm ביוגרפיה]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1943
קולנוע ירקון (ראש העין)

בית קולנוע "ירקון" בראש העין הוקם בשנת 1955 על ידי שלושה יזמים מקומיים. המקום היה בעבר מבנה בריטי, ששימש כמטבח שבו קיבלו העולים מתימן את מזונם. בית הקולנוע נסגר בתחילת 1980 בעקבות הירידה ברווחיות של בתי קולנוע מקומיים בשל כניסתה של הטלוויזיה הרב-ערוצית, והמעבר לצפייה בקולנועים באזורי מסחר גדולים. כיום לאחר שלושים שנה, עיריית ראש העין החליטה לשפץ את אולם הקולנוע ההיסטורי.

==ירקון - בית הקולנוע הראשון בראש העין==
בית הקולנוע הראשון אשר הוקם בראש העין בשנת 1955 נקרא "ירקון". בשנים 1949–1950 הפעילה הסוכנות היהודית במבנה בריטי מטבח שבו קיבלו העולים מתימן את מזונם שלוש פעמים ביום. המטבח שכן באזור שנקרא "מחנה א'" באותם הימים. לאחר סגירתו של מחנה העולים ראש העין, בראשית שנות החמישים של המאה העשרים, בשנת 1955, הכשירו שלושה יזמים בני המקום - חיים מליחי, עובדיה גמליאל ויעקב בן שאול את המבנה ופתחו בו את הקולנוע הראשון ובו כ-450 מושבים. בתי הקולנוע היו מרכז הבילוי הפופולרי ביותר בישראל בשנות החמישים והשישים. בתי הקולנוע אירחו גם הצגות, קונצרטים, כנסים פוליטיים ונשפים.

כוכבו של הקולנוע דעך בסוף שנות ה-70 והוא נסגר. המקרין הופקד על שמירת הצניעות וכיסה בידו את העדשה, בסצנות נועזות לקול מחאת הצעירים. על תחילת ההקרנה היה מודיע המקרין בצלצול פעמון, וגם על הפסקה של רבע שעה. ישנם מספר רב של סרטים שהוצגו בקולנוע באותה תקופה כמו: "הציפורים" של היצ'קוק, "גריז", "אפוקליפסה עכשיו", "הטוב, הרע והמכוער" ורבי מכר נוספים. אך כניסת הטלוויזיה הביאו לירידה קבועה בהכנסות של בעלי "ירקון" והוא נסגר ב-1980.

==היום==
בשנת 2013, ראש עיריית ראש העין משה סיני חתם על הרשאה כספית להחזרת מבנה הקולנוע הישן לידי עיירת ראש העין לאחר שיסתיים משא ומתן עם המחזיקים במקום. בכוונת העירייה לשחזר את המקום לסינמטק, בו יוכלו תושבי העיר לקיים מפגשים בנושא תרבות, מורשת וקולנוע. עיירת ראש העין מכוונת לשחזור גלגלי ההיסטוריה, ולהעניק רגעים נוספים של חיבור בין הדור הצעיר לדור המבוגר. המבנה בראש העין שרד והעירייה קנתה אותו והחלה לפעול לשימורו יחד עם המועצה לשימור אתרי מורשת. לפי התוכנית העדכנית בחלל המרכזי במבנה יוקם שוב אולם קולנוע קטן מהמקורי אך יהיו שני חללים נוספים מוזיאון ובית קפה.

== קישורים חיצוניים ==

==הערות שוליים==

 
קטגוריה:ראש העין: מבנים
קטגוריה:ישראל: בתי קולנוע
קטגוריה:ראש העין: תרבות
בית הקונסוליה הגרמנית (תל אביב)

בית הקונסוליה הגרמנית הוא מבנה היסטורי, שנבנה כקונסוליה הגרמנית בשכונה הטמפלרית "ואלהאלה" ביפו. בנייתו החלה בשנת 1913, לצד דרך שכם (כיום – רחוב אילת 59) בתל אביב-יפו.

בעלי המקצוע אשר תכננו את המבנה וסביבתו היו: האדריכל אפל מגרמניה, הקבלן יוהנס ונאגל, ומתכנן הנוף יוהאן למלה. יוהאן למלה (Lämmle)<ref name=":1"></ref> ויוהנס ונאגל (Johannes Wennagel) היו תושבי המושבה שרונה. הבנייה נעשתה בשיתוף פעולה עם רוב הציבור הגרמני-טמפלרי בפלשתינה. סיום הבנייה התעכב בשל מלחמת העולם הראשונה, אשר פרצה באמצע שנת 1914. הואיל וכך, נחנך הבניין רק בשנת 1916, על ידי הקונסול הגרמני רוסלר.

==תיאור הבניין וחומרי הבנייה==
בניין בעל שתי קומות, הגדול ביותר בארץ, שנבנה מבלוקים עשויים בטון וכנראה גם האחרון שבהם. הבניין היה בנוי בהתאם למאפייני הבנייה הטמפלרית ביפו: קירותיו עשויים לבני בטון טרומיות דמוי אבן, בלוקים שבאחת מפינותיהם הוטבעה דוגמת אבן, שלא טויחה.<ref name=":0"></ref> קירות החוץ של המבנה, עשויים היו מבלוקים שהחליפו את השימוש באבן, כמו מבנים אחרים מאותה תקופה. כל האלמנטים העיטוריים, עשויים היו אף הם, מיציקות בטון טרומיות. הגג, היה מכוסה רעפי חרס וחלונותיו ותריסיו היו עשויים עץ.<ref name=":2"></ref> לבני הבטון והרעפים עשויי החרס סופקו על ידי בית החרושת "וילנד" (Wieland) מיפו<ref name=":1" /> ועל ידי משפחת שלוש.<ref name=":0" /> בית החרושת של האחים ואגנר שנמצא בסמוך, סיפק את הברזל והצנרת.<ref name=":0" />

פנים הבניין היה מרוצף באריחי בטון ססגוניים. בנוסף, היו בתוכו מדרגות עץ הכוללות מעקה מסוגנן ומהודר.<ref name=":2" /> מחוץ לבניין הייתה גינה מטופחת. במשך השנים נוספו למבנה תוספות בנייה, והחזית נפגעה בשל הכנסת מרכיבים זרים שהוחדרו לבניין.<ref name=":2" />

==שימוש==
הבניין המפואר והגינה המטופחת סביבו שימשו מרכז חברתי לבני מושבות הטמפלרים. עם כיבוש יפו על ידי הבריטים במלחמת העולם הראשונה, שימש הבניין זמנית כקנטינה המרכזית וכמעון מזדמן לחיילים בריטיים.

לדברי מנחם ידיד, שהיה מפקד האצ"ל ובית"ר באזור הדרום, נהגו התושבים הטמפלרים להניף בגאווה את דגליה של גרמניה הנאצית עם צלב הקרס בכל יום ראשון בשבוע, החל משנת 1937 עד פרוץ מלחמת העולם השנייה, על הבניין ובבית החרושת ואגנר הסמוך לו. הנפת דגל צלב הקרס, פגעה ביישוב היהודי ששכן מסביב. לפיכך, נקטו הוא ושותפו צבי גור-אריה בתגובה. הם היו מטפסים בהיחבא על גגות המבנים, מורידים את הדגלים ושורפים אותם בלהט רב. בסיום הפעולה היו חומקים לבקעת מסילת הרכבת, ומשם נעלמים בינות לבתי הסביבה.<ref name=":0" />

הקונסוליה הגרמנית נסגרה בתחילת שנות ה-40 של המאה הקודמת, כאשר חלק גדול מהציבור הגרמני הוגלה מהארץ, הואיל והיו נתיני ארץ אויב.

נכון לשנת 1995, במסמך של משרד הבריאות, ממוקמת במבנה המעבדה לגיהות תעסוקתית של משרד העבודה והרווחה.

== שימור המבנה ==
הבניין שופץ בתחילת שנות ה-2000, על ידי משרד האדריכל אמנון בר אור, אולם שימור מעטפת הבניין לא הושלם. עבודת התכנון כללה שימור קפדני של המבנה והחזרתו למצבו המקורי, תוך כדי טיפול אינטנסיבי של פנים המבנה. במסגרת שדרוג הבניין ושיפור תפקודו הותקנו תשתיות חדשות, אשר כוללות מערכת מחשוב ותקשורת מורכבות ביותר, הותקנה מערכת מיזוג אוויר, ושופצו המבנים הנוספים במתחם, אשר נותקו מהמבנה העיקרי.<ref name=":0" />

==קישורים חיצוניים==

* [http://www.amnon-baror.co.il/?projectpt1=דרף-אילת-59-תל-אביב-בית-הקונסוליה-הגרמני99 בית הקונסוליה הגרמנית], באתר אמנון בר אור - טל גזית אדריכלים
* 
* 

== הערות שוליים ==

קטגוריה:טמפלרים: מבנים
קטגוריה:יפו: מבנים
בוכה על הקבר

בוכה על הקבר הוא פזמון שכתב והלחין אביב גפן וביצעו אביב גפן ולהקת "התעויוט". השיר יצא לאור בשנת 1993.

==רקע==
השיר נכלל באלבום עכשיו מעונן, אלבומו השני של גפן. את השיר כתב גפן על מותה הדמיוני של אמו, נורית.

בווידאו קליפ שיצא לשיר שצולם בכנסייה ביפו, צולמה נורית גפן בתוך ארון קבורה. גפן סיפר על השיר: "השיר הזה על הפחד שלי הגדול ביותר. בשיר ובקליפ ניסיתי לראות בעיניים שלי שנייה לפני שזה קורה את כל ההכנות, שהיא בארון והיא מתה. זה שיר פרידה, שיר התבגרות. אני כבר מתגבר והולך קדימה".

בשיר מזכיר גפן גם את אביו, יהונתן גפן, הסובל מבעיות שכרות. גם בשירו עכשיו מעונן מאותו האלבום, כתב גפן על בעיות השתייה של אביו.

השיר היה 22 שבועות במצעד השבועי העברי של רשת ג' מתוכם שבועיים במקום הראשון, ובמצעד הפזמונים העברי השנתי דורג השיר במקום השישי.

==קישורים חיצוניים==

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:שירי אביב גפן
קטגוריה:שירים בעברית
קטגוריה:שירים על בכי
קטגוריה:שירים על מוות